RBK jublet for tidlig – baklengsmålet kan bli kostbart i Nicosia
2 – 1 er selvsagt ingen skandale, men det er langt fra patriotisk å si at det var totalt unødvendig av RBK å slippe APOEL inn i kampen. Scoringen kom etter 67 minutter, og det var kypriotenes første målsjanse i kampen. – Det er utrolig bittert og kjedelig. Vi har full kontroll, sier Fredrik Midtsjø til Viasat 4 etter kampen.Siden de europeiske kampene har en regel som sier at bortemål teller dobbelt ved uavgjort, så holder det at APOEL vinner 1 – 0 i hjemmekampen om en uke. Derfor er baklengsmålet dobbelt ergerlig for Rosenborg. Nå kan det bli vanskelig å nå gruppespillet i Europa League og en play-off til Champions League. Men da VG snakket med RBK-trener Kåre Ingebrigtsen etter kampen, var han helt klar på én ting: – Vi scorer alltid mål borte. Spørsmålet er bare hvor mange vi scorer... CL-kvalik: Celtic reddet heldig uavgjort Men Ingebrigtsen viste da også tydelig hva han mente om baklengsmålet: Han ble rasende på sidelinjen. – De hadde jo ballen en del, uten at de skapte noe. Men vi fikk ikke tak i ballen, og da skjer det ofte noe til slutt... og det gjorde det, sier RBK-treneren. Ved pause ledet Rosenborg 2-0 over kypriotiske APOEL, hadde full kontroll, slapp ikke til en eneste sjanse for motstanderen, og faktisk burde RBK ledet mer. 5 – 0 sto det i sjanser, men de var store de sjansene trønderne bommet på.Allerede etter et kvarter fikk RBK en halvsjanse da Pål André Helland møtte innlegget fra Yann-Erik de Lanlay, men headingen gikk over. Men bare sju minutter senere tok RBK ledelsen. Venstreback, den siste tidens mest utskjelte RBK – spiller, Jørgen Skjelvik kom seg fri på sin side og innlegget hadde toppscorer Christian Gytkjær få problemer med å sette i mål til 1 – 0. Lest denne? Northug om Sundby-dommen: Et sjokk – Det var på tide med en målgivende. Det var jo min første i år, sier Skjelvik til VG. To minutter senere burde Pål André Helland lagt på til 2 – 0, men alene med keeper fikk Boy Waterman en halv hånd på lobben, som havnet så vidt til side for den ene stolpen. Etter 29 minutter fikk RBK en dobbeltsjanse, da de Lanlay kom seg fri på venstre og skjøt, og på to returer (Christian Gytkjær og Mike Jensen) fikk APOELs forsvarsspillere reddet nær streken.Det gikk mot 1 – 0 ved pause, men i sluttsekundene kom Fredrik Midtsjø seg vakkert fri ved smartness og finter, spilte til Jørgen Skjelvik, som hadde kommet seg inn i 16 – meteren, og han banket ballen i mål bak keeper Waterman. Dermed 2 – 0 til Rosenborg ved pause. Det burde vært 3 – 0. – Det var også på tide, og kanskje rett tid å komme seg opp i feltet på. Det var i hvert fall deilig med en scoring, sier Skjelvik – som ikke bryr seg om dårlig kritikk. Han påstår han ikke leser spillerbørser og aviser i det hele tatt. Pausen er noe av det mest undervurderte i fotball, og i de 45 siste minuttene var det gjestene fra Kypros som hadde ballen mest og flest initiativer, uten at de skapte mer enn to målsjanser. – Vi ble enige om at vi skulle opp og fram og fortsette. Men vi klarte det ikke, og det er for dårlig, sier Midtsjø til Viasat 4. Les også: Tottenham og Inter kan spille for glisme Ullevaal-tribuner Det var imdlertid nok, det ga den scoringen som gjør at det nå er en helt åpen returkamp i Nicosia om en uke. Og rett før slutt var APOEL bare centimetre fra å utligne til 2 – 2. Kåre Ingebrigtsen er ikke blid for sløvheten foran eget mål i det første tilfellet, noe som gjør at RBK trolig må holde nullen for å gå videre til gruppspillet i Europa League i år. – Vi er ramme på overganger. Det blir scoringer for Rosenborg i Nicosia, sier Kåre Ingebrigtsen skråsikkert.
(Rosenborg – APOEL 2-1) Et innlegg, en klareringsbom, så en markeringssvikt: Det ga baklengsmål. Og dermed ser det ikke så bra ut for videre spill i Europa for RBK likevel.